title: 2013/756/EU: Rådets afgørelse af 2. december 2013 om fastlæggelse af den holdning, der skal indtages på Den Europæiske Unions vegne i Udvalget for Offentlige Udbud for så vidt angår afgørelserne om gennemførelse af visse bestemmelser i protokollen om ændring af aftalen om offentlige udbud

text:
               14.12.2013

               DA

               Den Europæiske Unions Tidende

               L 335/32

         RÅDETS AFGØRELSE
   af 2. december 2013
   om fastlæggelse af den holdning, der skal indtages på Den Europæiske Unions vegne i Udvalget for Offentlige Udbud for så vidt angår afgørelserne om gennemførelse af visse bestemmelser i protokollen om ændring af aftalen om offentlige udbud
   (2013/756/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Forhandlingerne om revisionen af WTO-aftalen om offentlige udbud (1994 GPA) blev indledt i januar 1999 i henhold til artikel XXIV, stk. 7, litra b) og c), i 1994 GPA.

               (2)

               Forhandlingerne førtes af Kommissionen i samråd med det særlige udvalg, der blev nedsat ved artikel 207, stk. 3, i traktaten om Den Europæiske Unions funktionsmåde.

               (3)

               Under disse forhandlinger nåede forhandlerne den 30. marts 2012 til enighed om en aftale om en protokol om ændring af aftalen om offentlige udbud (»protokollen«) og om syv afgørelser, som skal vedtages af Udvalget for Offentlige Udbud, og skal være startskuddet til gennemførelsen af visse bestemmelser i protokollen straks efter ikrafttrædelsen. Der er tale om følgende afgørelser: i) afgørelse vedtaget af Udvalget for Offentlige Udbud om meddelelseskrav i henhold til artikel XIX og XXII i aftalen; ii) afgørelse vedtaget af Udvalget for Offentlige Udbud om vedtagelse af arbejdsprogrammer; iii) afgørelse vedtaget af Udvalget for Offentlige Udbud om et arbejdsprogram for SMV'er; iv) afgørelse vedtaget af Udvalget for Offentlige Udbud om et arbejdsprogram for indsamling og rapportering af statistiske data; v) afgørelse vedtaget af Udvalget for Offentlige Udbud om et arbejdsprogram for bæredygtige udbud; vi) afgørelse vedtaget af Udvalget for Offentlige Udbud om et arbejdsprogram om udelukkelser og restriktioner i parternes bilag; vii) afgørelse om et arbejdsprogram for sikkerhedsstandarder i internationale offentlige udbud; (i det følgende under ét benævnt »afgørelserne«).

               (4)

               Proceduren for at give virkning til den aftale, der opnåedes den 30. marts 2012, kræver, at Udvalget for Offentlige Udbud på sit første møde efter protokollens ikrafttræden vedtager en afgørelse, som bekræfter vedtagelsen af afgørelserne, og deres ikrafttræden samtidig med protokollens ikrafttrædelsesdato.

               (5)

               I det omfang, at afgørelserne fremmer gennemførelsen af principperne i 1994 GPA som revideret og bidrager til at udrydde diskriminerende praksis, vil vedtagelsen af afgørelserne skabe nye udbudsmuligheder.

               (6)

               Det er hensigtsmæssigt at fastlægge den holdning, der skal indtage på Unionens vegne i Udvalget for Offentlige Udbud vedrørende afgørelserne om gennemførelse af visse bestemmelser i protokollen —

         VEDTAGET DENNE AFGØRELSE:
   Artikel 1
   Den holdning, der skal indtages på Den Europæiske Unions vegne i Udvalget for Offentlige Udvalg, er at bekræfte vedtagelsen af følgende afgørelser:

               i)

               afgørelse vedtaget af Udvalget for Offentlige Udbud om meddelelseskrav i henhold til artikel XIX og XXII i aftalen

               ii)

               afgørelse vedtaget af Udvalget for Offentlige Udbud om vedtagelse af arbejdsprogrammer

               iii)

               afgørelse vedtaget af Udvalget for Offentlige Udbud om et arbejdsprogram for SMV'er

               iv)

               afgørelse vedtaget af Udvalget for Offentlige Udbud om et arbejdsprogram for indsamling og rapportering af statistiske data

               v)

               afgørelse vedtaget af Udvalget for Offentlige Udbud om et arbejdsprogram for bæredygtige udbud

               vi)

               afgørelse vedtaget af Udvalget for Offentlige Udbud om et arbejdsprogram om udelukkelser og restriktioner i parternes bilag

               vii)

               afgørelse om et arbejdsprogram for sikkerhedsstandarder i internationale offentlige udbud

         og at godkende ikrafttrædelsesdatoen for disse afgørelser som værende datoen for ikrafttrædelsen af protokollen om ændring af 1994 GPA.
   Holdningen tilkendegives af Kommissionen.
   Teksten til aftalerne er knyttet til denne afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 2. december 2013.

            På Rådets vegne

         E. GUSTAS

            Formand

      BILAG

                  Bilag A

               Afgørelse vedtaget af Udvalget for Offentlige Udbud om meddelelseskrav i henhold til artikel XIX og XXII i aftalen …

                  Bilag B

               Afgørelse vedtaget af Udvalget for Offentlige Udbud om vedtagelse af arbejdsprogrammer …

                  Bilag C

               Afgørelse vedtaget af Udvalget for Offentlige Udbud om et arbejdsprogram for SMV'er …

                  Bilag D

               Afgørelse vedtaget af Udvalget for Offentlige Udbud om et arbejdsprogram for indsamling og rapportering af statistiske data …

                  Bilag E

               Afgørelse vedtaget af Udvalget for Offentlige Udbud om et arbejdsprogram for bæredygtige udbud …

                  Bilag F

               Afgørelse vedtaget af Udvalget for Offentlige Udbud om et arbejdsprogram om udelukkelse og begrænsninger i parternes bilag …

                  Bilag G

               Afgørelse vedtaget af Udvalget for Offentlige Udbud om et arbejdsprogram for sikkerhedsstandarder i internationale offentlige udbud …

         BILAG A

            Afgørelse vedtaget af Udvalget for Offentlige Udbud om meddelelseskrav i henhold til artikel XIX og XXII i aftalen
            Afgørelse af 30. marts 2012
            UDVALGET FOR OFFENTLIGE UDBUD,
            SOM TAGER HENSYN TIL betydningen af gennemsigtige love og andre forskrifter, der vedrører denne aftale, herunder ændringer dertil som omhandlet i artikel XXII, stk. 5, i aftalen,
            SOM OGSÅ TAGER HENSYN TIL betydningen af ajourførte lister over ordregivere, der er omfattet af en parts bilag til tillæg I til denne aftale, i henhold til artikel XIX i aftalen,
            SOM ERKENDER de vanskeligheder, som parterne står over for i bestræbelserne på at sende rettidige meddelelser til udvalget om ændringer til deres love og forskrifter, der vedrører aftalen, som omhandlet i artikel XXII, stk. 5, i aftalen, og foreslåede rettelser til parternes bilag til tillæg I, som omhandlet i artikel XIX, stk. 1, i aftalen,
            SOM TAGER HENSYN TIL bestemmelserne i artikel XIX i aftalen, hvori der skelnes mellem meddelelse af foreslåede rettelser, som ikke ændrer den gensidigt aftalte dækning i aftalen, og andre former for foreslåede ændringer af bilagene til tillæg I,
            SOM ERKENDER, at den teknologiske udvikling har givet mange parter mulighed for at anvende elektroniske midler til at formidle information om deres ordninger for offentlige udbud og meddele parterne ændringer til disse ordninger,
            HAR VEDTAGET DENNE AFGØRELSE:

               Årlige meddelelser af ændringer i love og forskrifter

                        1.

                        Hvis en part har officielt udpegede elektroniske medier, der indeholder links til gældende love og forskrifter, der vedrører denne aftale, og disse love og forskrifter foreligger på et af WTO's officielle sprog, og disse medier er opført i tillæg II, kan parten opfylde kravet i artikel XXII, stk. 5, ved hvert år ved udgangen af året at meddele udvalget alle ændringer, medmindre der er tale om væsentlige ændringer, dvs. ændringer, der påvirker parternes forpligtelser i henhold til aftalen; i sådanne tilfælde meddeles disse ændringer straks.

                        2.

                        Parterne har mulighed for at drøfte en parts årlige meddelelse på det første uformelle møde i udvalget i det følgende år.

               Foreslåede rettelser til en parts bilag til tillæg 1

                        3.

                        Følgende ændringer til en parts bilag til tillæg I betragtes som en rettelse i henhold til aftalens artikel XIX:

                                    a)

                                    ændring af en ordregivers navn

                                    b)

                                    en fusion mellem to eller flere ordregivere, der er opført i et bilag, og

                                    c)

                                    hvis en ordregiver i et bilag opdeles i to eller flere enheder, der alle tilføjes til listen over ordregivere i samme bilag.

                        4.

                        I tilfælde af foreslåede rettelser til en parts bilag under tillæg I, jf. punkt 3, meddeler parten udvalget disse rettelser hvert andet år, begyndende med ikrafttrædelsen af protokollen om ændring af den gældende aftale (1994).

                        5.

                        En part kan gøre indsigelse over for udvalget vedrørende en foreslået rettelse senest 45 dage efter datoen for rundsendelsen af meddelelsen til parterne. I henhold til artikel XIX, stk. 2, skal en part, der gør indsigelse, anføre en begrundelse for indsigelsen, herunder grunden til, at parten mener, at den foreslåede rettelse vil påvirke den gensidigt aftalte dækning i denne aftale, og at den foreslåede rettelse derfor ikke er omfattet af punkt 3. Foreligger der ikke en skriftlig indsigelse, træder de foreslåede ændringer i kraft 45 dage efter datoen for rundsendelsen af meddelelsen, jf. artikel XIX, stk. 5, litra a).

                        6.

                        Senest fire år efter denne afgørelses ikrafttrædelse tager parterne anvendelsen og gennemslagskraften heraf op til revision og foretager de nødvendige ændringer.

         BILAG B

            Afgørelse vedtaget af Udvalget for Offentlige Udbud om vedtagelse af arbejdsprogrammer
            Afgørelse af 30. marts 2012
            UDVALGET FOR OFFENTLIGE UDBUD,
            SOM BEMÆRKER, at udvalget i henhold til artikel XXII, stk. 8, litra b), kan vedtage en afgørelse om supplerende arbejdsprogrammer, som udvalget gennemfører for at fremme gennemførelsen af aftalen og de forhandlinger, der er omtalt i aftalens artikel XXII stk. 7,
            HAR VEDTAGET DENNE AFGØRELSE:

                        1.

                        Følgende arbejdsprogrammer tilføjes til listen over arbejdsprogrammer, som udvalget skal gennemføre:

                                    a)

                                    en gennemgang af brugen og gennemsigtigheden af og rammerne for offentligt-private partnerskaber og deres relationer til omfattede udbud

                                    b)

                                    fordele og ulemper ved udvikling af en fælles nomenklatur for varer og tjenesteydelser og

                                    c)

                                    fordele og ulemper ved udvikling af standardiserede meddelelser.

                        2.

                        Udvalget fastlægger anvendelsesområdet og tidsplanen for hvert arbejdsprogram på et senere tidspunkt.

                        3.

                        Udvalget ajourfører regelmæssigt listen over programmer og foretager de nødvendige ændringer.

         BILAG C

            Afgørelse vedtaget af Udvalget for Offentlige Udbud om et arbejdsprogram for SMV'er
            Afgørelse af 30. marts 2012
            UDVALGET FOR OFFENTLIGE UDBUD,
            SOM BEMÆRKER, at det af artikel XXII, stk. 8, litra a), i aftalen om offentlige udbud (aftalen) fremgår, at parterne skal vedtage og regelmæssigt ajourføre et arbejdsprogram, herunder et arbejdsprogram om små og mellemstore virksomheder (SMV'er),
            SOM ERKENDER betydningen af at fremme små og mellemstore virksomheders deltagelse i offentlige udbud, og
            SOM ERKENDER, at parterne iflg. artikel XXII, stk. 6, skal søge at undgå at indføre eller videreføre diskriminerende foranstaltninger, der fordrejer konkurrencebaserede udbud,
            HAR VEDTAGET FØLGENDE ARBEJDSPROGRAM FOR SMÅ OG MELLEMSTORE VIRKSOMHEDER:
            1.   Iværksættelse af et arbejdsprogram for SMV'er

            På udvalgets første møde efter ikrafttrædelsen af protokollen om ændring af den gældende aftale (1994) iværksætter udvalget et arbejdsprogram for små og mellemstore virksomheder. Udvalget evaluerer de foranstaltninger og politikker for små og mellemstore virksomheder, som parterne anvender til at bistå, fremme eller tilskynde til små og mellemstore virksomheders deltagelse i offentlige udbud og udarbejder en rapport om resultaterne af evalueringen.
            2.   Undgåelse af foranstaltninger, der diskriminerer SMV'er

            Parterne skal bestræbe sig på ikke at indføre diskriminerende foranstaltninger, som udelukkende er til fordel for hjemlige små og mellemstore virksomheder, og søge at modvirke, at tiltrædende parter indfører sådanne foranstaltninger og politikker.
            3.   Program for gennemsigtighed og SMV-undersøgelse

            3.1.   Program for gennemsigtighed

            Efter ikrafttrædelsen af protokollen om ændring af den gældende aftale (1994) meddeler de parter, som i deres tillæg I har specifikke bestemmelser for SMV'er, herunder øremærkede udbud, disse foranstaltninger og politikker til udvalget. Meddelelsen skal indeholde en beskrivelse af foranstaltningerne og politikkerne, deres relevante retsrammer og anvendelsen heraf samt værdien af de udbud, der er underlagt disse foranstaltninger. Desuden meddelerne disse parter udvalget enhver væsentlig ændring i disse foranstaltninger og politikker i henhold til aftalens artikel XXII, stk. 5.
            3.2.   SMV-undersøgelse

                        a)

                        Udvalget foretager en undersøgelse i parterne gennem et spørgeskema for at indhente oplysninger om foranstaltninger og politikker, der har til formål at bistå, fremme eller tilskynde til små og mellemstore virksomheders deltagelse i offentlige udbud. Det drejer sig om følgende oplysninger:

                                    i)

                                    en beskrivelse af de foranstaltninger og politikker, som parterne anvender, herunder disses økonomiske, sociale og arbejdsmarkedsmæssige mål og andre mål, og af forvaltningen heraf

                                    ii)

                                    parternes definition af små og mellemstore virksomheder

                                    iii)

                                    i hvilket omfang, parterne har specialiserede agenturer eller institutioner, der bistår små og mellemstore virksomheder i forbindelse med offentlige udbud

                                    iv)

                                    i hvilket omfang små og mellemstore virksomheder deltager i offentlige udbud, udtrykt i både værdi og antal kontrakter, der tildeles små og mellemstore virksomheder

                                    v)

                                    en beskrivelse af foranstaltninger og politikker om underentreprise for små og mellemstore virksomheder, herunder mål, garantier og incitamenter

                                    vi)

                                    fremme af små og mellemstore virksomheders deltagelse i fælles afgivelse af tilbud (med andre store og små leverandører)

                                    vii)

                                    foranstaltninger og politikker, som sigter mod at give små og mellemstore virksomheder mulighed for at deltage i offentlige udbud (f.eks. større gennemsigtighed og formidling af oplysninger om offentlige udbud til små og mellemstore virksomheder, forenklede krav for deltagelse i tilbudsgivning, nedbringelse af kontraktstørrelsen samt rettidig betaling af leverancer af varer og tjenesteydelser) og

                                    viii)

                                    brugen af politikker vedrørende offentlige udbud, der kan fremme innovation blandt små og mellemstore virksomheder.

                        b)

                        WTO-sekretariatets sammenfatning af SMV-undersøgelsen:
                        WTO-sekretariatet fastsætter en frist for parternes indsendelse af spørgeskemabesvarelser til WTO-sekretariatet. Efter modtagelsen af besvarelserne udarbejder sekretariatet en sammenfatning af besvarelserne og rundsender besvarelserne og sammenfatningen til parterne. Sekretariatet vedlægger en liste over parter, der ikke har indsendt besvarelser.

                        c)

                        Udveksling mellem parterne af besvarelserne af SMV-spørgeskemaet:
                        På grundlag af WTO-sekretariatets dokument fastlægger udvalget en periode for udveksling af spørgsmål, anmodninger om supplerende information og bemærkninger til de øvrige parters besvarelser.

                  4.   Evaluering af resultaterne af SMV-undersøgelsen og iværksættelse af resultatet

            4.1.   Evaluering af resultaterne af SMV-undersøgelsen

            Udvalget fastlægger de foranstaltninger og politikker, som det mener er bedste praksis til fremme af SMV'ers deltagelse i parternes offentlige udbud, og udarbejder en rapport, der omfatter bedste praksis for foranstaltninger og politikker samt en liste over andre foranstaltninger.
            4.2.   Iværksættelse af resultatet af SMV-undersøgelsen

                        a)

                        Parterne fremmer afvendelsen af den bedste praksis, som blev identificeret ved undersøgelsen, for at tilskynde til og fremme SMV'ers deltagelse i parternes offentlige udbud.

                        b)

                        Hvad angår de øvrige foranstaltninger, tilskynder udvalget de parter, der opretholder sådanne foranstaltninger, til at gennemgå dem med henblik på at ophæve dem eller anvende dem for SMV'er fra de øvrige parter. Disse parter informerer udvalget om resultatet af gennemgangen.

                        c)

                        Parter, der opretholder andre foranstaltninger, indarbejder værdien af udbud, der er underlagt disse foranstaltninger, i de statistikker, som de fremsender til udvalget i henhold til aftalens artikel XVI, stk. 4.

                        d)

                        Parterne kan anmode om, at sådanne foranstaltninger indgår i fremtidige forhandlinger under aftalens artikel XXII, stk. 7, og disse anmodninger behandles velvilligt af den part, der opretholder de pågældende foranstaltninger.

                  5.   Evaluering

            To år efter ikrafttrædelsen af protokollen om ændring af den gældende aftale (1994) evaluerer udvalget virkningen af bedste praksis med hensyn til større deltagelse af SMV'er i parternes offentlige udbud og overvejer, om andre former for bedste praksis kan forbedre SMV'ernes deltagelse yderligere. Udvalget kan også vurdere virkningen af andre foranstaltninger med henblik på deltagelse af SMV'er fra andre parter i offentlige udbud, der gennemføres af parter, der anvender de pågældende foranstaltninger.

         BILAG D

            Afgørelse vedtaget af Udvalget for Offentlige Udbud om et arbejdsprogram for indsamling og rapportering af statistiske data
            Afgørelse af 30. marts 2012
            UDVALGET FOR OFFENTLIGE UDBUD,
            SOM BEMÆRKER, at det af artikel XXII, stk. 8, litra a), i aftalen om offentlige udbud (aftalen) fremgår, at parterne skal vedtage og regelmæssigt ajourføre et arbejdsprogram, herunder et arbejdsprogram om indsamling og rapportering af statistiske data,
            SOM TAGER HENSYN TIL betydningen af indsamling og rapportering af statistiske data, som omhandlet i artikel XVI, stk. 4, i aftalen om offentlige udbud (aftalen), for så vidt angår gennemsigtighed i de udbud, der er omfattet af aftalen,
            SOM TAGER HENSYN TIL, at statistiske data, der viser, i hvilket omfang parterne indkøber varer og tjenester, der er omfattet af aftalen, fra andre parter i aftalen kan være et vigtigt redskab til at tilskynde andre WTO-medlemmer til at tiltræde aftalen,
            SOM ERKENDER de generelle vanskeligheder for aftaleparterne med at indsamle data vedrørende offentlige udbud og navnlig med at fastlægge oprindelseslandet for de varer og tjenesteydelser, de indkøber som led i aftalen, og
            SOM ERKENDER, at parterne anvender forskellige metoder til indsamling af statistikker for at opfylde rapporteringskravene i aftalens artikel XVI, stk. 4, og kan anvende forskellige metoder til indsamling af data om centrale statslige ordregivere og subcentrale statslige ordregivere,
            HAR VEDTAGET FØLGENDE ARBEJDSPROGRAM FOR INDSAMLING OG RAPPORTERING AF STATISTISKE DATA:
            1.   Iværksættelse af arbejdsprogrammet om indsamling og rapportering af statistiske data

            På udvalgets første møde efter ikrafttrædelsen af protokollen om ændring af den gældende (1994) aftale iværksætter udvalget et arbejdsprogram om indsamling og rapportering af statistiske data. Udvalget overvåger parternes indsamling og rapportering af statistiske data, tager potentialet for harmonisering heraf i betragtning og udarbejder en rapport om resultaterne.
            2.   Indsendelse af data fra parterne

            Udvalget fastlægger en dato for parternes indsendelse til udvalget af følgende oplysninger vedrørende statistiske data om udbud, der er omfattet af aftalen:

                        a)

                        en beskrivelse af den metode, som hver part anvender til at indsamle, evaluere og rapportere statistiske data om udbud over og under aftalens tærskelværdier og om udbud som beskrevet i punkt 4, stk. 2, litra c), i arbejdsprogrammet for SMV'er, herunder oplysninger om, hvorvidt den baserer dataene om udbud, der er omfattet af aftalen, på den fulde værdi af de tildelte kontrakter eller de samlede udgifter til udbud i en vis periode

                        b)

                        hvorvidt de statistiske data, som indsamles, omfatter oprindelseslandet for de varer eller tjenesteydelser, der indkøbes, og i så fald, hvordan den fastlægger eller anslår oprindelseslandet, og hvilke tekniske forhindringer der er forbundet med at indsamle data om oprindelseslandet

                        c)

                        en uddybning af de i de statistiske rapporter anvendte klassifikationer og

                        d)

                        en uddybning af kilderne til disse data.

                  3.   Sammenfatning af de indsendte data

            Sekretariatet udarbejder en sammenfatning af de indsendte oplysninger og rundsender oplysningerne og sammenfatningen heraf til parterne. Sekretariatet vedlægger en liste over parter, der ikke har indsendt oplysninger.
            4.   Henstillinger

            Udvalget gennemgår parternes indsendte oplysninger og fremsætter henstillinger om:

                        a)

                        hvorvidt parterne bør indføre en fælles metode til indsamling af statistikker

                        b)

                        hvorvidt parterne kan standardisere klassifikationerne i de statistiske data, der rapporteres til udvalget

                        c)

                        midler til at fremme indsamlingen af oplysninger om oprindelsesland for varer og tjenesteydelser, der er omfattet af aftalen, og

                        d)

                        andre tekniske spørgsmål vedrørende rapportering af data om offentlige udbud, som rejses af parterne.

                  5.   Udvalget udarbejder, om nødvendigt, henstillinger vedrørende

                        a)

                        potentialet for harmonisering af den statistiske rapportering med henblik på at inkludere statistikker om offentlige udbud i WTO's årsrapport

                        b)

                        sekretariatets formidling af teknisk bistand til rapportering af statistiske data til WTO-medlemmer, der tiltræder aftalen, og

                        c)

                        midler til at sikre, at WTO-medlemmer, der tiltræder aftalen, har de nødvendige midler til at overholde kravene til indsamling og rapportering af statistiske data.

                  6.   Analyse af data

            Udvalget overvejer, hvorledes de statistiske data, som parterne hvert år indsender til sekretariatet, kan anvendes til yderligere analyser for at fremme en bedre forståelse af aftalens økonomiske betydning, herunder tærskelværdiernes betydning for aftalens gennemførelse.

         BILAG E

            Afgørelse vedtaget af Udvalget for Offentlige Udbud om et arbejdsprogram for bæredygtige udbud
            Afgørelse af 30. marts 2012
            UDVALGET FOR OFFENTLIGE UDBUD,
            SOM BEMÆRKER, at det af artikel XXII, stk. 8, litra a), i aftale om offentlige udbud (aftalen) fremgår, at parterne skal vedtage og regelmæssigt ajourføre et arbejdsprogram, herunder et arbejdsprogram om bæredygtige udbud,
            SOM ANERKENDER, at flere parter har udviklet bæredygtige udbudspolitikker på nationalt og subnationalt niveau,
            SOM BEKRÆFTER betydningen af at sikre, at alle udbud foretages i henhold til principperne om ikke-diskriminering og gennemsigtighed, som omhandlet i aftalen,
            HAR VEDTAGET ET ARBEJDSPROGRAM FOR BÆREDYGTIGE UDBUD:
            1.   Iværksættelse af et arbejdsprogram for bæredygtige udbud

            På udvalgets første møde efter ikrafttrædelsen af protokollen om ændring af den gældende (1994) aftale iværksætter udvalget et arbejdsprogram for bæredygtige udbud.
            2.   Arbejdsprogrammet skal bl.a. omfatte følgende emner:

                        a)

                        målsætninger for bæredygtige udbud

                        b)

                        midler til at integrere begrebet bæredygtige udbud i de nationale og subnationale udbudspolitikker

                        c)

                        midler til at gennemføre bæredygtige udbud i overensstemmelse med princippet om bedste forhold mellem kvalitet og pris og

                        d)

                        midler til at gennemføre bæredygtige udbud i overensstemmelse med parternes internationale handelsforpligtelser.

                  3.   Udvalget kortlægger foranstaltninger og politikker, som det anser for at kunne fremme bæredygtige udbud i overensstemmelse med princippet om det bedste forhold mellem kvalitet og pris, og udarbejder en rapport, som opregner bedste praksis inden for foranstaltninger og politikker.

         BILAG F

            Afgørelse vedtaget af Udvalget for Offentlige Udbud om et arbejdsprogram om udelukkelser og begrænsninger i parternes bilag
            Afgørelse af 30. marts 2012
            UDVALGET FOR OFFENTLIGE UDBUD,
            SOM BEMÆRKER, at det af artikel XXII, stk. 8, litra a), i aftalen om offentlige udbud (aftalen) fremgår, at parterne skal vedtage og regelmæssigt ajourføre et arbejdsprogram, herunder et arbejdsprogram om udelukkelser og begrænsninger i parternes bilag,
            SOM ERKENDER, at parterne har indarbejdet udelukkelser og begrænsninger i deres respektive bilag til tillæg I til aftalen (udelukkelser og begrænsninger),
            SOM ERKENDER betydningen af gennemsigtige foranstaltninger for offentlige udbud, og
            SOM TAGER HENSYN TIL betydningen af gradvist at nedbringe og afskaffe udelukkelser og begrænsninger i de kommende forhandlinger, jf. aftalens artikel XXII, stk. 7,
            HAR VEDTAGET FØLGENDE ARBEJDSPROGRAM OM UDELUKKELSER OG BEGRÆNSNINGER I PARTERNES BILAG:
            1.   Iværksættelse af et arbejdsprogram om udelukkelser og begrænsninger

            På udvalgets første møde efter ikrafttrædelsen af protokollen om ændring af den gældende aftale (1994) iværksætter udvalget et arbejdsprogram om udelukkelser og begrænsninger i parternes bilag, som har til formål:

                        a)

                        at skabe større gennemsigtighed i anvendelsesområdet og virkningerne af de udelukkelser og begrænsninger, der er anført i parternes bilag til tillæg I til aftalen, og

                        b)

                        at formidle oplysninger om udelukkelser og begrænsninger for at fremme de forhandlinger, som er omtalt i aftalens artikel XXII, stk. 7.

                  2.   Program for gennemsigtighed

            Senest seks måneder efter iværksættelsen af arbejdsprogrammet sender parterne en liste til udvalget over:

                        a)

                        landespecifikke udelukkelser, som parterne opretholder i deres bilag til tillæg I til aftalen, og

                        b)

                        alle andre udelukkelser og begrænsninger, som fremgår af parternes bilag til tillæg I til aftalen, og som falder ind under anvendelsesområdet for aftalens artikel II, stk. 2, undtagen udelukkelser eller begrænsninger, som behandles i arbejdsprogrammet for SMV'er, eller tilfælde, hvor en part har forpligtet sig til at udfase en udelukkelse eller begrænsning i et bilag til tillæg I til aftalen.

                  3.   Sammenfatning af de indsendte data

            Sekretariatet udarbejder en sammenfatning af de indsendte oplysninger og rundsender oplysningerne og sammenfatningen heraf til parterne. Sekretariatet vedlægger en liste over parter, der ikke har indsendt oplysninger.
            4.   Anmodninger om supplerende oplysninger

            Parterne kan regelmæssigt anmode om supplerende oplysninger vedrørende udelukkelser eller begrænsninger, der falder ind under anvendelsesområdet for stk. 2, litra a) og litra b), herunder vedrørende foranstaltninger, der falder ind under anvendelsesområdet for udelukkelser eller begrænsninger, de retlige rammer herfor, gennemførelsespolitikker og -praksis og værdien af de udbud, der er genstand for disse foranstaltninger. En part, der modtager en sådan anmodning, skal straks formidle de ønskede oplysninger.
            5.   Sammenfatning af supplerende oplysninger

            Sekretariatet udarbejder en sammenfatning af de supplerende oplysninger vedrørende en given part og rundsender dem til parterne.
            6.   Gennemgang foretaget af udvalget

            På udvalgets årlige møde, jf. aftalens artikel XXI, stk. 3, litra a), gennemgår udvalget de oplysninger, som parterne har indsendt, med henblik på at afgøre, om:

                        a)

                        oplysningerne i videst muligt omfang skaber større gennemsigtighed om de udelukkelser og begrænsninger, der er anført i parternes bilag til tillæg I til aftalen, og

                        b)

                        oplysningerne i tilfredsstillende omfang fremmer de forhandlinger, som er omtalt i aftalens artikel XXII, stk. 7.

                  7.   Nye parter, der tiltræder aftalen

            En ny part, der tiltræder aftalen, skal forelægge udvalget den i stk. 2 omtalte liste senest seks måneder efter tiltrædelsen.

         BILAG G

            Afgørelse vedtaget af Udvalget for Offentlige Udbud om et arbejdsprogram for sikkerhedsstandarder i internationale offentlige udbud
            Afgørelse af 30. marts 2012
            UDVALGET FOR OFFENTLIGE UDBUD,
            SOM BEMÆRKER, at det af artikel XXII, stk. 8, litra a), i aftalen om offentlige udbud (aftalen) fremgår, at parterne skal vedtage og regelmæssigt ajourføre et arbejdsprogram, herunder et arbejdsprogram om sikkerhedsstandarder i internationale offentlige udbud,
            SOM BEMÆRKER, at det af aftalens artikel X, stk. 1, fremgår, at en ordregiver »udarbejder, vedtager eller anvender ingen tekniske specifikationer med henblik på eller som har til følge at skabe unødvendige hindringer for international handel«,
            SOM BEMÆRKER, at aftalens artikel III, stk. 2, litra a), ikke forhindrer parterne i at indføre eller håndhæve foranstaltninger for at beskytte den offentlige sikkerhed, for så vidt de ikke udgør en vilkårlig eller uberettiget forskelsbehandling eller en skjult begrænsning af den internationale handel,
            SOM ERKENDER behovet for en tilgang, der afbalancer hensynet til den offentlige sikkerhed og unødvendige hindringer for international handel,
            SOM ERKENDER, at parternes forskellige praksis hvad angår offentlig sikkerhed kan have en negativ indvirkning på aftalens gennemførelse,
            HAR VEDTAGET FØLGENDE ARBEJDSPROGRAM FOR SIKKERHEDSSTANDARDER:

                        1.

                        Iværksættelse af arbejdsprogrammet om sikkerhedsstandarder i internationale offentlige udbud: På udvalgets første møde efter ikrafttrædelsen af protokollen om ændring af den gældende aftale (1994) iværksætter udvalget et arbejdsprogram for sikkerhedsstandarder i internationale offentlige udbud.

                        2.

                        Arbejdsprogrammet skal undersøge emner med henblik på udveksling af bedste praksis på områder, som omfatter:

                                    a)

                                    behandlingen af den offentlige sikkerhed i parternes love, forskrifter og praksis og retningslinjer vedrørende ordregiveres anvendelse af aftalen

                                    b)

                                    forholdet mellem bestemmelserne om tekniske specifikationer i artikel X og beskyttelsen af den offentlige sikkerhed i artikel III i aftalen og i parternes bilag til tillæg 1

                                    c)

                                    de former for bedste praksis, der kan indføres for at beskytte den offentlige sikkerhed i lyset af bestemmelserne om tekniske specifikationer og udbudsmateriale i artikel X.

                        3.

                        Udvalget fastlægger anvendelsesområdet og tidsplanen for behandlingen af hvert emne i stk. 2. Udvalget udarbejder en rapport, der sammenfatter resultatet af behandlingen af disse emner og opregner bedste praksis, jf. stk. 2, litra c).


title: Rådets afgørelse (EU) 2016/342 af 12. februar 2016 om indgåelse på Unionens vegne af stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo * på den anden side

text:
                  16.3.2016

                  DA

                  Den Europæiske Unions Tidende

                  L 71/1

            RÅDETS AFGØRELSE (EU) 2016/342
      af 12. februar 2016
      om indgåelse på Unionens vegne af stabiliserings- og associeringsaftalen mellem Den Europæiske Union og Det Europæiske Atomenergifællesskab på den ene side og Kosovo (*) på den anden side
      RÅDET FOR DEN EUROPÆISKE UNION HAR —
      under henvisning til traktaten om Den Europæiske Union, særlig artikel 37, sammenholdt med artikel 31, stk. 1,
      under henvisning til traktaten om Den Europæiske Unions funktionsmåde, særlig artikel 217, sammenholdt med artikel 218, stk. 7, artikel 218, stk. 6, litra a), nr. i), og artikel 218, stk. 8, andet afsnit,
      under henvisning til forslag fra Europa-Kommissionen,
      under henvisning til godkendelse fra Europa-Parlamentet, og
      ud fra følgende betragtninger:

                  (1)

                  I overensstemmelse med Rådets afgørelse (EU) 2015/1988 (1) blev stabiliserings- og associeringsaftalen mellem Den Europæiske Union og Det Europæiske Atomenergifællesskab og Kosovo (»aftalen«) undertegnet på Unionens vegne den 22. oktober 2015 med forbehold af dens senere indgåelse.

                  (2)

                  Unionen og Kosovo har stærke bånd og fælles værdier og ønsker at styrke disse bånd og etablere nære og varige forbindelser baseret på gensidighed og fælles interesse, som bør sætte Kosovo i stand til yderligere at styrke og udvide sine forbindelser med Unionen.

                  (3)

                  Den »første aftale om principper for en normalisering af forholdet« blev indgået den 19. april 2013 inden for rammerne af den EU-støttede dialog.

                  (4)

                  Aftalen opretter en associering mellem Unionen og Kosovo, der omfatter gensidige rettigheder og forpligtelser, fælles optræden og særlige procedureregler. Den indeholder også bestemmelser, der falder ind under anvendelsesområdet for afsnit V, kapitel 2, i traktat om Den Europæiske Union (TEU) vedrørende Unionens fælles udenrigs - og sikkerhedspolitik. Afgørelsen om indgåelse af aftalen bør derfor støttes på det retsgrundlag, som giver hjemmel til at etablere en associering, der gør det muligt for Unionen at indgå forpligtelser på alle områder, der er omfattet af traktaterne, og på retsgrundlaget for aftaler på områder, der er omfattet af afsnit V, kapitel 2, i TEU.

                  (5)

                  Dette er en aftale, som kun omfatter EU. De forpligtelser og det samarbejde, som Unionen påtager sig i henhold til denne aftale, vedrører kun de områder, der er omfattet af gældende EU-ret eller eksisterende EU-politikker. Undertegnelse og indgåelse af denne aftale som en aftale, der kun omfatter EU, berører ikke arten og omfanget af eventuelle lignende aftaler, der skal forhandles i fremtiden. Dette berører heller ikke de beføjelser, der er tillagt EU-institutionerne ved traktaterne, og EU-institutionernes og medlemsstaternes holdninger til beføjelser. Aftalen fastsætter et vidtrækkende samarbejde på forskellige politikområder, herunder vedrørende retlige og indre anliggender.

                  (6)

                  Indgåelsen af aftalen berører ikke medlemsstaternes stillingtagen til Kosovos status, som fastlægges i overensstemmelse med deres nationale praksis og folkeretten.

                  (7)

                  Desuden udgør hverken begreberne, ordlyden eller definitionerne i denne afgørelse og i teksten til aftalen, som er knyttet til denne afgørelse, eller henvisninger til ethvert retsgrundlag, der er nødvendigt for aftalens indgåelse, en anerkendelse fra Unionens side af Kosovo som uafhængig stat eller en anerkendelse fra de enkelte medlemsstaters side af Kosovo som uafhængig stat, hvis de ikke tidligere har taget dette skridt.

                  (8)

                  Aftalens indgåelse er omfattet af en særskilt procedure for så vidt angår anliggender, der henhører under Det Europæiske Atomenergifællesskabs kompetence.

                  (9)

                  Aftalen bør godkendes —

            VEDTAGET DENNE AFGØRELSE:
      Artikel 1
      Stabiliserings- og associeringsaftalen mellem Den Europæiske Union og Det Europæiske Atomenergifællesskab og Kosovo godkendes herved på Unionens vegne for så vidt angår de dele, der er omfattet af TEU og traktaten om Den Europæiske Unions funktionsmåde.
      Teksten til aftalen er knyttet til denne afgørelse.
      Artikel 2
      Formanden for Rådet foranstalter på Unionens vegne den notifikation, der er omhandlet i aftalens artikel 144 (2).
      Artikel 3
      1.   Stabiliserings- og associeringsrådets formandskab varetages for Unionens vedkommende af Unionens højtstående repræsentant for den fælles udenrigs - og sikkerhedspolitik i overensstemmelse med dennes opgaver efter traktaterne og i dennes egenskab af formand for Rådet for Udenrigsanliggender.
      Stabiliserings- og associeringsudvalgets formandskab varetages af en repræsentant for Kommissionen.
      2.   Kommissionen bemyndiges til på vegne af Unionen at godkende ændringer af aftalen, hvis ændringerne ifølge aftalen skal vedtages af stabiliserings- og associeringsudvalget.
      Artikel 4
      Denne afgørelse berører ikke medlemsstaternes og Unionens stillingtagen til Kosovos status.
      Artikel 5
      Denne afgørelse træder i kraft på dagen for vedtagelsen.

         Udfærdiget i Bruxelles, den 12. februar 2016.

               På Rådets vegne

            J.R.V.A. DIJSSELBLOEM

               Formand

         (*)  Denne betegnelse indebærer ingen stillingtagen til Kosovos status, og den er i overensstemmelse med FN's Sikkerhedsråds resolution 1244/1999 og Den Internationale Domstols udtalelse om Kosovos uafhængighedserklæring.

         (1)  EUT L 290 af 6.11.2015, s. 4.

         (2)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.


title: Europa-Parlamentets og Rådets afgørelse nr. 602/2012/EU af 4. juli 2012 om ændringer af overenskomsten om oprettelse af Den Europæiske Bank for Genopbygning og Udvikling (EBRD) og om udvidelse af EBRD's geografiske operationsområde til det sydlige og østlige Middelhavsområde

text:
               7.7.2012

               DA

               Den Europæiske Unions Tidende

               L 177/1

         EUROPA-PARLAMENTETS OG RÅDETS AFGØRELSE Nr. 602/2012/EU
   af 4. juli 2012
   om ændringer af overenskomsten om oprettelse af Den Europæiske Bank for Genopbygning og Udvikling (EBRD) og om udvidelse af EBRD's geografiske operationsområde til det sydlige og østlige Middelhavsområde
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 212,
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   efter den almindelige lovgivningsprocedure (1), og
   ud fra følgende betragtninger:

               (1)

               Siden oprettelsen af Den Europæiske Bank for Genopbygning og Udvikling (EBRD) i 1991 har banken bistået de central- og østeuropæiske lande i deres overgang til åbne markedsøkonomier og med at fremme private initiativer og iværksættervirksomhed. EBRD’s geografiske operationsområde bør udvides til at omfatte det sydlige og østlige Middelhavsområde for at fremme lignende målsætninger. Som en reaktion på den økonomiske og politiske situation i lande i det sydlige og østlige Middelhavsområde har EBRD udarbejdet en trinvis tilgang til sine kommende aktiviteter med henblik på at tage hensyn til de specifikke forhold i denne region.

               (2)

               Det fremgår af rapporten fra bestyrelsen til repræsentantskabet om udvidelsen af bankens geografiske operationsområde til det sydlige og østlige Middelhavsområde, at det sydlige og østlige Middelhavsområde omfatter de lande, der har kystlinje ud til Middelhavet, samt Jordan, der er tæt integreret i denne region.

               (3)

               Som reaktion på begivenhederne i 2011 i det sydlige og østlige Middelhavsområde fremlagde Kommissionen og Unionens højtstående repræsentant for udenrigsanliggender og sikkerhedspolitik den 8. marts 2011 en fælles meddelelse med titlen »Et partnerskab for demokrati og fælles velstand med det sydlige Middelhavsområde« med et signal om Unionens stærke politiske og økonomiske opbakning til regionen. Denne fælles meddelelse indeholdt en mulighed for at udvide EBRD's mandat til at omfatte de sydlige nabolande ved at bygge på EBRD's erfaringer fra de sidste 20 år. Det Europæiske Råd gav den 24. og 25. marts 2011 sin generelle tilslutning til indholdet af den fælles meddelelse. I sin beslutning af 7. april 2011 om revisionen af den europæiske naboskabspolitik — den sydlige dimension opfordrede Europa-Parlamentet EBRD til at ændre sine vedtægter, således at banken kan deltage i den økonomiske bistandsproces.

               (4)

               I maj 2011 lancerede G8-landene Deauvillepartnerskabet for at støtte landene i det sydlige og østlige Middelhavsområde i overgangen til frie, demokratiske og tolerante samfund og opfordrede EBRD til at udvide sit geografiske operationsområde for at udnytte sine erfaringer og bistå disse lande i deres overgang til at anvende principperne om flerpartidemokrati, pluralisme og markedsøkonomi.

               (5)

               Udvidelsen af EBRD's operationer til at omfatte det sydlige og østlige Middelhavsområde er et udtryk for Unionens og det internationale samfunds støtte til de forhåbninger, som Det Arabiske Forår har vakt, om en overgang til markedsøkonomi og pluralistiske demokratiske samfund i denne region.

               (6)

               I betragtning af den skrøbelige økonomi i EBRD's nye operationslande og af de sociale uligheder, der var en af de grundlæggende årsager til Det Arabiske Forår, bør Unionens repræsentanter i EBRD's styrende organer tilskynde EBRD til at udvide sit fokus på udviklingen af den private sektor for også gennem finansiering at bidrage til opnåelsen af socialt og miljømæssigt bæredygtige samfund som fastlagt i de relevante 2015-mål og i overensstemmelse med artikel 3, stk. 5, og artikel 21 i traktaten om Den Europæiske Union. Unionens repræsentanter i EBRD's styrende organer bør navnlig tilskynde til EBRD's bidrag til overgangen til energieffektive og socialt inkluderende åbne markedsøkonomier, samtidig med at der tages hensyn til den sociale kontekst, fattigdommen samt borger- og menneskerettighederne.

               (7)

               Ved resolution 137 og 138, der blev vedtaget den 30. september 2011, stemte EBRD's repræsentantskab for de nødvendige ændringer af overenskomsten om oprettelse af EBRD (»overenskomsten«), som giver mulighed for at udvide EBRD's geografiske operationsområde til det sydlige og østlige Middelhavsområde, samtidig med at EBRD's forpligtelser over for de nuværende operationslande opretholdes. Alle EU-medlemmer af EBRD's repræsentantskab, herunder det medlem, der repræsenterer Unionen, stemte for disse ændringer.

               (8)

               I resolution 134, der blev vedtaget den 21. maj 2011, understregede EBRD's repræsentantskab, at den planlagte udvidelse af EBRD's mandat bør gennemføres uden yderligere kapitalindskud fra EBRD's aktionærer.

               (9)

               I henhold til artikel 56 i overenskomsten skal EBRD's repræsentantskab spørge samtlige medlemmer, om de kan tiltræde de foreslåede ændringer.

               (10)

               Unionens repræsentanter i EBRD's styrende organer bør gøre deres bedste for at tilskynde EBRD til nøje at overvåge sine operationer, navnlig i lande, hvor der mangler politisk ansvarlighed, hvor der forekommer krænkelser af borger- og menneskerettighederne, og hvor der stadig er et højt korruptionsniveau. Desuden bør Unionens repræsentanter i EBRD's styrende organer gøre deres yderste for at sikre, at der i forbindelse med EBRD's aktiviteter i de nye operationslande bliver taget hensyn til principperne om forsigtig bankpraksis, gennemsigtighed og bekæmpelse af svig som anført i Europa-Parlamentets og Rådets afgørelse nr. 1219/2011/EU af 16. november 2011 om Den Europæiske Unions tegning af yderligere aktier i Den Europæiske Bank for Genopbygning og Udvikling (EBRD) som følge af beslutningen om at udvide bankens aktiekapital (2).

               (11)

               For så vidt angår EBRD's aktiviteter i det sydlige og østlige Middelhavsområde bør Unionens repræsentanter i EBRD's styrende organer tilskynde EBRD til at bevare det tætte engagement i forhold til Unionen og samarbejdet med civilsamfundet samt til at videreudvikle det tætte samarbejde med Den Europæiske Investeringsbank (EIB) og andre europæiske og internationale offentlige finansielle institutioner med henblik på at sikre fuld udnyttelse af de komparative fordele. EBRD bør endvidere undgå at overlappe sådanne andre offentlige finansielle institutioners aktiviteter.

               (12)

               Før EBRD godkender et potentielt nyt operationsland, bør den foretage en detaljeret teknisk vurdering af de økonomiske og politiske forhold i det pågældende land, herunder en vurdering af landets tilslutning til principperne om flerpartidemokrati, pluralisme og markedsøkonomi som omhandlet i artikel 1 i overenskomsten, en vurdering af lakunerne i overgangsprocessen og en undersøgelse af andre internationale finansieringsinstitutioners aktiviteter i landet samt af prioriteterne med hensyn til, hvordan EBRD bedst kan udnytte sin særlige ekspertviden. Under drøftelserne af disse vurderinger bør Unionens repræsentanter i EBRD's styrende organer tilskynde EBRD til fuldt ud at tage hensyn til Unionens holdninger.

               (13)

               I den rapport, som Kommissionen i overensstemmelse med afgørelse nr. 1219/2011/EU skal forelægge, når fjerde revision af kapitalressourcerne for perioden 2011-2015 er afsluttet, bør Kommissionen tage hensyn til udvidelsen af EBRD's arbejde i det sydlige og østlige Middelhavsområde.

               (14)

               Med hensyn til EBRD's bidrag til overgangen til velfungerende, bæredygtige og moderne markedsøkonomier i de potentielle operationslande i det sydlige og østlige Middelhavsområde bør Unionens repræsentanter i EBRD's styrende organer opfordre EBRD til årligt at aflægge beretning om sine resultater og forud for sin femårlige revision af kapitalressourcerne foretage en omfattende undersøgelse af EBRD's bidrag til opbygningen af sådanne økonomier.

               (15)

               Ændringerne af overenskomsten bør derfor godkendes på Unionens vegne —

         VEDTAGET DENNE AFGØRELSE:
   Artikel 1
   Ændringerne af artikel 1 og 18 i overenskomsten, som udvider EBDR's geografiske operationsområde, godkendes hermed på Unionens vegne.
   Teksten til ændringerne forefindes i bilaget til orientering.
   Artikel 2
   Det medlem af EBRD's repræsentantskab, der repræsenterer Unionen, meddeler på Unionens vegne EBRD erklæringen om accept af ændringerne.
   Artikel 3
   Som led i den årlige beretning til Europa-Parlamentet aflægger det medlem af EBRD's repræsentantskab, der repræsenterer Unionen, beretning om EBRD's aktiviteter og operationer i det sydlige og østlige Middelhavsområde.
   Artikel 4
   Denne afgørelse træder i kraft på tredjedagen efter offentliggørelsen i Den Europæiske Unions Tidende.

      Udfærdiget i Strasbourg, den 4. juli 2012.

            På Europa-Parlamentets vegne

         M. SCHULZ

            Formand

            På Rådets vegne

         A. D. MAVROYIANNIS

            Formand

      (1)  Europa-Parlamentets holdning af 13.6.2012 (endnu ikke offentliggjort i EUT) og Rådets afgørelse af 26.6.2012.

      (2)  EUT L 313 af 26.11.2011, s. 1.

      BILAG

         ÆNDRINGER AF OVERENSKOMSTEN OM OPRETTELSE AF DEN EUROPÆISKE BANK FOR GENOPBYGNING OG UDVIKLING

      Artikel 1 i overenskomsten om oprettelse af EBRD affattes således (ny tekst i kursiv):

         »Artikel 1
         Formål
         Bankens formål er ved at bidrage til økonomiske fremskridt og økonomisk genopbygning at lette overgangen til åbne markedsorienterede økonomier samt fremme privat initiativ og foretagsomhed i de central- og østeuropæiske lande, som bekender sig til og anvender principperne om flerpartidemokrati, pluralisme og markedsøkonomi. Banken kan på samme betingelser opfylde sit formål i Mongoliet og i de medlemslande i det sydlige og østlige Middelhavsområde, der udvælges af banken efter afgørelse truffet af mindst to tredjedele af repræsentantskabsmedlemmerne, der mindst repræsenterer tre fjerdedele af medlemmernes samlede stemmetal. Som følge heraf skal enhver henvisning i denne overenskomst og dens bilag til »central- og østeuropæiske lande«, »lande fra Central- og Østeuropa«, »modtagerland(e)« eller »modtagermedlem(mer) eller modtagermedlemsland(e)« anses for også at henvise til Mongoliet og hvert af de pågældende lande i det sydlige og østlige Middelhavsområde.«

      Artikel 18 i overenskomsten om oprettelse af EBRD affattes således (ny tekst i kursiv):

         »Artikel 18
         Særlige fonde

                     i)

                     Banken kan varetage administrationen af særlige fonde, der tjener bankens formål og falder inden for bankens opgaveområder i dens modtagerlande og potentielle modtagerlande. Omkostningerne ved at administrere en sådan særlig fond dækkes af den pågældende særlige fond.

                     ii)

                     Med henblik på nr. i) kan repræsentantskabet efter anmodning fra et medlem, der ikke er et modtagerland, bestemme, at det pågældende medlem kan betragtes som et potentielt modtagerland for en sådan periode af begrænset varighed og på sådanne vilkår, som findes hensigtsmæssige. En sådan afgørelse træffes af mindst to tredjedele af repræsentantskabsmedlemmerne, der mindst repræsenterer tre fjerdedele af medlemmernes samlede stemmetal.

                     iii)

                     En afgørelse om, at et medlem kan betragtes som et potentielt modtagerland, kan kun træffes, hvis det pågældende medlem kan opfylde de krav, der stilles for at blive et modtagerland. De pågældende krav er dem, der er fastsat i artikel 1 i denne overenskomst, således som den lyder på det tidspunkt, hvor en sådan afgørelse træffes, eller på tidspunktet for ikrafttrædelsen af en ændring, der allerede var godkendt af repræsentantskabet på det tidspunkt, hvor en sådan afgørelse blev truffet.

                     iv)

                     Hvis et potentielt modtagerland ikke er blevet modtagerland ved udløbet af den i nr. ii) nævnte periode, indstiller banken øjeblikkeligt alle særlige operationer i det pågældende land, med undtagelse af dem, der står i forbindelse med en behørig realisation, bevaring og sikring af den særlige fonds aktiver samt afvikling af de forpligtelser, der er opstået i forbindelse hermed.

               2.   De særlige fonde, som banken accepterer, kan anvendes i dens modtagerlande og potentielle modtagerlande på en hvilken som helst måde og på vilkår og betingelser, som er forenelige med bankens formål og opgaver, med denne overenskomsts øvrige gældende bestemmelser samt med den eller de aftaler, der er indgået om disse fonde.
         3.   Banken vedtager de regler og bestemmelser, der er nødvendige for at oprette, administrere og anvende de enkelte særlige fonde. Disse regler og bestemmelser skal være i overensstemmelse med bestemmelserne i denne overenskomst, bortset fra de bestemmelser, der udtrykkeligt kun gælder for bankens ordinære virksomhed.«


Avis juridique important

|

32002D0215

2002/215/EF: Rådets afgørelse af 4. marts 2002 om indgåelse af fjerde ændring til Montreal-protokollen om stoffer, der nedbryder ozonlaget

EF-Tidende nr. L 072 af 14/03/2002 s. 0018 - 0019

Rådets afgørelseaf 4. marts 2002om indgåelse af fjerde ændring til Montreal-protokollen om stoffer, der nedbryder ozonlaget(2002/215/EF)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 175, stk. 1, sammenholdt med artikel 300, stk. 2, første punktum, og stk. 3, første afsnit,under henvisning til forslag fra Kommissionen(1),under henvisning til udtalelse fra Europa-Parlamentet(2), ogud fra følgende betragtninger:(1) Fællesskabet har som følge af sit ansvar på miljøområdet ved beslutning 88/540/EØF(3) tiltrådt Wienerkonventionen om beskyttelse af ozonlaget og Montreal-protokollen om stoffer, der nedbryder ozonlaget, ved beslutning 91/690/EØF(4) godkendt første ændring til nævnte protokol, ved beslutning 94/68/EF(5) godkendt anden ændring til nævnte protokol og ved beslutning 2000/646/EF(6) godkendt tredje ændring til nævnte protokol.(2) De seneste oplysninger viser, at for at sikre en rimelig beskyttelse af ozonlaget er det nødvendigt af indføre større kontrol med handelen med ozonnedbrydende stoffer end, hvad der er anført i den ændrede Montreal-protokol fra 1997, og det fremgår af de samme oplysninger, at der bør føres yderligere kontrol med produktionen af ozonnedbrydende stoffer, særlig hydrochlorfluorcarboner og nye stoffer.(3) Parterne vedtog en fjerde ændring af Montreal-protokollen om disse kontrolforanstaltninger i december 1999 i Beijing.(4) Kommissionen tog på Fællesskabets vegne del i forhandlingerne og i vedtagelsen af nævnte ændring.(5) Fællesskabet har vedtaget foranstaltninger på det område, ændringen vedrører, navnlig i Europa-Parlamentets og Rådets forordning (EF) nr. 2037/2000 af 29. juni 2000 om stoffer, der nedbryder ozonlaget(7), og det bør derfor indgå internationale forpligtelser på det pågældende område.(6) Det er nødvendigt, at Fællesskabet godkender fjerde ændring til Montreal-protokollen, da bestemmelserne deri vedrører produktion og handel med kontrollerede stoffer mellem Fællesskabet og andre parter, og da Fællesskabet har ansvaret for gennemførelsen af disse bestemmelser -TRUFFET FØLGENDE AFGØRELSE:Artikel 1Fjerde ændring til Montreal-protokollen om stoffer, der nedbryder ozonlaget, godkendes herved på Fællesskabets vegne.Teksten til ændringen er knyttet til denne afgørelse.Artikel 2Rådets formand bemyndiges til at udpege den eller de personer, der har fuldmagt til på Fællesskabets vegne at deponere instrumentet for godkendelse af fjerde ændring hos De Forenede Nationers generalsekretær i overensstemmelse med artikel 13 i Wienerkonventionen om beskyttelse af ozonlaget samt artikel 3 i fjerde ændring til Montreal-protokollen.Artikel 3Afgørelsen offentliggøres i De Europæiske Fællesskabers Tidende.Udfærdiget i Bruxelles, den 4. marts 2002.På Rådets vegneJ. Matas i PalouFormand(1) EFT C 213 E af 31.7.2001, s. 251.(2) Udtalelse afgivet den 2.10.2001 (endnu ikke offentliggjort i EFT).(3) EFT L 297 af 31.10.1988, s. 8.(4) EFT L 377 af 31.12.1991, s. 28.(5) EFT L 33 af 7.2.1994, s. 1.(6) EFT L 272 af 25.10.2000, s. 26.(7) EFT L 244 af 29.9.2000, s. 1.


title: 2013/478/EU: Kommissionens afgørelse af 27. september 2013 om ændring af afgørelse 1999/352/EF, EKSF, Euratom om oprettelse af Det Europæiske Kontor for Bekæmpelse af Svig (OLAF)

text:
               28.9.2013

               DA

               Den Europæiske Unions Tidende

               L 257/19

         KOMMISSIONENS AFGØRELSE
   af 27. september 2013
   om ændring af afgørelse 1999/352/EF, EKSF, Euratom om oprettelse af Det Europæiske Kontor for Bekæmpelse af Svig (OLAF)
   (2013/478/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde, særlig artikel 249, og
   ud fra følgende betragtninger:

               (1)

               Institutionerne og medlemsstaterne lægger stor vægt på at beskytte Unionens finansielle interesser og bekæmpe svig og andre illegale aktiviteter, der kan skade disse interesser. Artikel 325 i traktaten om Den Europæiske Unions funktionsmåde bekræfter vigtigheden af foranstaltninger på området.

               (2)

               Kommissionens afgørelse 1999/352/EF, EKSF, Euratom (1) bør ændres, da Europa-Parlamentets og Rådets forordning (EU, Euratom) nr. 883/2013 (2) træder i kraft.

               (3)

               Kontorets opgaver bør fortsat omfatte forberedelse af love og administrative bestemmelser inden for kontorets indsatsområder, herunder relevante værktøjer, der henhører under afsnit V i traktaten om Den Europæiske Unions funktionsmåde, og værktøjer til beskyttelse af euroen mod falskmøntneri. Kontorets opgaver bør også fortsat omfatte uddannelse og teknisk bistand til beskyttelse af euroen mod falskmøntneri.

               (4)

               Kontoret bør deltage i de aktiviteter, der foregår i internationale organer og sammenslutninger, der er specialiseret i bekæmpelse af svig og korruption, med det primære formål at udveksle bedste praksis.

               (5)

               Kommissionen skal vurdere behovet for en revision af denne afgørelse i tilfælde af oprettelsen af en europæisk anklagemyndighed —

         VEDTAGET DENNE AFGØRELSE:
   Artikel 1
   I afgørelse nr. 1999/352/EF, EKSF, Euratom foretages følgende ændringer:

               1)

               Artikel 1, andet punktum, udgår.

               2)

               I artikel 2 foretages følgende ændringer:

                           a)

                           I stk. 1 erstattes »Fællesskabernes« af »Unionens«, »fællesskabsrettens« af »EU-rettens« og »Fællesskaberne« af »Unionen«.

                           b)

                           I stk. 2 indsættes som andet punktum:
                           »Herunder hører støtte til forbedring af beskyttelsen af euroen mod falskmøntneri gennem uddannelse og teknisk bistand.«

                           c)

                           I stk. 3 tilføjes følgende punktum:
                           »Dette kan ske gennem deltagelse i de aktiviteter, der foregår i internationale organer og sammenslutninger, som er specialiseret i bekæmpelse af svig og korruption, med det primære formål at udveksle bedste praksis.«

                           d)

                           Stk. 4 affattes således:
                           »4.   Kontoret har til opgave at forberede Kommissionens initiativer med hensyn til lovgivning og andre retsforskrifter med henblik på bekæmpelse af svig, jf. stk. 1, og beskyttelse af euroen mod falskmøntneri.«

               3)

               I artikel 3 foretages følgende ændringer:

                           —

                           Ordet »direktøren« ændres til »generaldirektøren«.

               4)

               I artikel 4 foretages følgende ændringer:

                           —

                           [Denne ændring vedrører ikke den danske udgave].

                           —

                           »Fællesskabslovgivningen« erstattes af »EU-lovgivningen«.

               5)

               Artikel 5 affattes således:
               »Artikel 5
               Generaldirektøren
               1.   Kontoret ledes af en generaldirektør. Generaldirektøren udpeges af Kommissionen efter proceduren i stk. 2. Generaldirektøren udpeges for syv år, og mandatet kan ikke forlænges.
               Generaldirektøren er ansvarlig for kontorets gennemførelse af undersøgelser.
               2.   For at udpege en ny generaldirektør offentliggør Kommissionen en indkaldelse af ansøgninger i Den Europæiske Unions Tidende. Offentliggørelsen finder sted senest seks måneder inden udløbet af den siddende generaldirektørs mandat. Når overvågningsudvalget har afgivet en positiv udtalelse om Kommissionens udvælgelsesprocedure, udarbejder Kommissionen en liste over tilstrækkeligt kvalificerede kandidater. Efter samråd med Europa-Parlamentet og Rådet udpeger Kommissionen generaldirektøren.
               3.   Over for generaldirektøren udøver Kommissionen de beføjelser, der er tillagt ansættelsesmyndigheden. Enhver beslutning om indledning af en disciplinærsag mod generaldirektøren i henhold til artikel 3, stk. 1, litra c), i bilag IX til tjenestemandsvedtægten skal gøres til genstand for en begrundet beslutning, som træffes af Kommissionen efter høring af overvågningsudvalget. Denne afgørelse meddeles Europa-Parlamentet, Rådet og overvågningsudvalget til orientering.«

               6)

               I artikel 6 foretages følgende ændringer:

                           a)

                           Stk. 1 affattes således:
                           »1.   Generaldirektøren udøver over for kontorets ansatte de beføjelser, som er tillagt ansættelsesmyndigheden og den myndighed, der har kompetence til at indgå ansættelseskontrakter. Han kan uddelegere sine beføjelser. Han fastsætter ansættelsesvilkårene, herunder vilkårene for kontrakternes varighed og fornyelsen heraf, i overensstemmelse med vedtægten og ansættelsesvilkårene for de øvrige ansatte.«

                           b)

                           Stk. 2 affattes således:
                           »2.   Generaldirektøren forelægger i rette tid og efter høring af overvågningsudvalget generaldirektøren for budget et foreløbigt budgetforslag, som skal indgå i bilaget vedrørende kontoret i den sektion af Den Europæiske Unions almindelige budget, som vedrører Kommissionen.«

                           c)

                           Stk. 3 affattes således:
                           »3.   Generaldirektøren er anvisningsberettiget for så vidt angår de bevillinger, der er anført i bilaget vedrørende kontoret i den sektion af Den Europæiske Unions almindelige budget, som vedrører Kommissionen, og de bevillinger, der er anført i budgetposterne for bekæmpelse af svig, hvor han i henhold til de interne regler får beføjelse til at gennemføre det almindelige budget. Han kan uddelegere sine beføjelser til ansatte, der er underlagt vedtægten eller ansættelsesvilkårene for de øvrige ansatte, i overensstemmelse med nævnte interne regler.«

                           d)

                           Stk. 4 affattes således:
                           »4.   Kommissionens beslutninger om sin interne organisation finder anvendelse på kontoret, i det omfang de er forenelige med de bestemmelser vedrørende kontoret, der er vedtaget af EU-lovgiveren og i denne afgørelse.«

               7)

               Sidste punktum i artikel 7 udgår.

         Artikel 2
   Denne afgørelse træder i kraft på den første dag i måneden efter offentliggørelsen i Den Europæiske Unions Tidende.

      Udfærdiget i Bruxelles, den 27. september 2013.

            På Kommissionens vegne

         José Manuel BARROSO

            Formand

      (1)  Kommissionens afgørelse 1999/352/EF, EKSF, Euratom af 28.april 1999 om oprettelse af Det Europæiske Kontor for Bekæmpelse af Svig (OLAF) (EFT L 136 af 31.5.1999, s. 20).

      (2)  Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser foretaget af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (EUT L 248 af 18.9.2013, s. 1).


title: Rådets afgørelse (EU) 2015/994 af 23. juni 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020

text:
               25.6.2015

               DA

               Den Europæiske Unions Tidende

               L 159/70

         RÅDETS AFGØRELSE (EU) 2015/994
   af 23. juni 2015
   om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 300, stk. 3, og artikel 305,
   under henvisning til Rådets afgørelse 2014/930/EU af 16. december 2014 om Regionsudvalgets sammensætning (1),
   under henvisning til indstilling fra medlemsstaten, og
   ud fra følgende betragtninger:

               (1)

               I henhold til artikel 300, stk. 3, i traktaten er det en betingelse for at blive medlem af eller suppleant til Regionsudvalget, at vedkommende ud over at være repræsentant for en regional eller lokal myndighed enten skal være valgt til en regional eller lokal myndighed eller være politisk ansvarlig over for en valgt forsamling.

               (2)

               Ifølge artikel 305 i traktaten beskikkes Regionsudvalgets medlemmer samt et tilsvarende antal suppleanter af Rådet for fem år efter indstilling fra hver enkelt medlemsstat.

               (3)

               Eftersom mandatet for medlemmerne af og suppleanterne til Regionsudvalget udløb den 25. januar 2015, var det nødvendigt at beskikke nye medlemmer og suppleanter.

               (4)

               Den 26. januar 2015 vedtog Rådet afgørelse (EU) 2015/116 (2) om beskikkelse af de medlemmer og suppleanter, som den belgiske, bulgarske, tjekkiske, danske, estiske, irske, græske, spanske, franske, kroatiske, italienske, cypriotiske, lettiske, litauiske, luxembourgske, ungarske, maltesiske, nederlandske, østrigske, portugisiske, rumænske, slovenske, slovakiske, finske og svenske regering havde indstillet, de 23 medlemmer og 23 suppleanter, som den tyske regering havde indstillet, og de 18 medlemmer og 16 suppleanter, som den polske regering havde indstillet, for perioden fra den 26. januar 2015 til den 25. januar 2020. Medlemmer og suppleanter, hvis kandidatur ikke var blevet meddelt Rådet inden den 22. januar 2015, kunne ikke medtages i afgørelse (EU) 2015/116.

               (5)

               Den 5. februar 2015 vedtog Rådet afgørelse (EU) 2015/190 (3) om beskikkelse af de øvrige medlemmer og suppleanter, der er indstillet af den tyske regering, og de medlemmer og suppleanter, der er indstillet af Det Forenede Kongeriges regering.

               (6)

               Efter vedtagelsen af afgørelse (EU) 2015/116 og (EU) 2015/190 er tre stillinger som polsk medlem og fem stillinger som polsk suppleant stadig ikke besat.

               (7)

               Den 29. maj 2015 blev en liste over tre medlemmer og seks suppleanter, der er indstillet af den polske regering, forelagt for Rådet. Denne liste omfatter en sjette suppleant, da Marek Karol OLSZEWSKI, der tidligere var suppleant, bør udpeges som medlem af Regionsudvalget. Disse medlemmer og suppleanter bør beskikkes for den samme periode fra den 26. januar 2015 til den 25. januar 2020 som de medlemmer og suppleanter, der er beskikket ved afgørelse (EU) 2015/116 og afgørelse (EU) 2015/190. Nærværende afgørelse bør derfor finde anvendelse med tilbagevirkende kraft fra den 26. januar 2015 —

         VEDTAGET DENNE AFGØRELSE:
   Artikel 1
   Følgende medlemmer og suppleanter beskikkes til Regionsudvalget for perioden fra den 26. januar 2015 til den 25. januar 2020:

               —

               som medlemmer beskikkes de personer, der for hver medlemsstat er opført på listen i bilag I

               —

               som suppleanter beskikkes de personer, der for hver medlemsstat er opført på listen i bilag II.

         Artikel 2
   Denne afgørelse træder i kraft på dagen for vedtagelsen.
   Den anvendes fra den 26. januar 2015.

      Udfærdiget i Luxembourg, den 23. juni 2015.

            På Rådets vegne

         E. RINKĒVIČS

            Formand

      (1)  EUT L 365 af 19.12.2014, s. 143.

      (2)  Rådets afgørelse (EU) 2015/116 af 26. januar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 20 af 27.1.2015, s. 42).

      (3)  Rådets afgørelse (EU) 2015/190 af 5. februar 2015 om beskikkelse af medlemmer af og suppleanter til Regionsudvalget for perioden fra den 26. januar 2015 til den 25. januar 2020 (EUT L 31 af 7.2.2015, s. 25).

      BILAG I

         ПРИЛОЖЕНИЕ I — ANEXO I — PŘÍLOHA I — BILAG I — ANHANG I — I LISA — ΠΑΡΑΡΤΗΜΑ Ι — ANNEX I — ANNEXE I — PRILOG I — ALLEGATO I — I PIELIKUMS I PRIEDAS — I. MELLÉKLET — ANNESS I — BIJLAGE I — ZAŁĄCZNIK I — ANEXO I — ANEXA I — PRÍLOHA I — PRILOGA I — LIITE I — BILAGA I

         Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

         POLSKA

                  Paweł GRZYBOWSKI

                     burmistrz miasta Rypin

                  Marek Karol OLSZEWSKI

                     wójt gminy Lubicz

                  Sławomir SOSNOWSKI

                     radny województwa lubelskiego

      BILAG II

         ПРИЛОЖЕНИЕ II — ANEXO II — PŘÍLOHA II — BILAG II — ANHANG II — II LISA — ΠΑΡΑΡΤΗΜΑ IΙ — ANNEX II — ANNEXE II — PRILOG II — ALLEGATO II — II PIELIKUMS — II PRIEDAS — II. MELLÉKLET — ANNESS II — BIJLAGE II — ZAŁĄCZNIK II — ANEXO II — ANEXA II — PRÍLOHA II — PRILOGA II — LIITE II — BILAGA II

         Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

         POLSKA

                  Rafał Piotr BRUSKI

                     prezydent miasta Bydgoszczy

                  Marian Adam BURAS

                     wójt gminy Morawica

                  Marcin OCIEPA

                     radny miasta Opola

                  Krzysztof PASZYK

                     radny województwa wielkopolskiego

                  Cezary PRZYBYLSKI

                     radny województwa dolnośląskiego

                  Grzegorz WOLNIK

                     radny województwa śląskiego


title: 2006/846/EF: Europa-Parlamentets afgørelse af 27. april 2006 om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2004

text:
               6.12.2006

               DA

               Den Europæiske Unions Tidende

               L 340/134

      EUROPA-PARLAMENTETS AFGØRELSE

   af 27. april 2006
   om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2004
   (2006/846/EF)
   EUROPA-PARLAMENTET,

               —

               der henviser til det endelige årsregnskab for Den Europæiske Fødevaresikkerhedsautoritet for regnskabsåret 2004 (1),

               —

               der henviser til Revisionsrettens beretning om årsregnskabet for Den Europæiske Fødevaresikkerhedsautoritet for regnskabsåret 2004 med Fødevaresikkerhedsautoritetens svar (2),

               —

               der henviser til Rådets henstilling af 14. marts 2006 (5972/2006 — C6-0093/2006),

               —

               der henviser til EF-traktaten, særlig artikel 276,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3), særlig artikel 185,

               —

               der henviser til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (4), særlig artikel 44,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 71 og bilag V,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A6-0105/2006),

               1.

               meddeler den administrerende direktør for Den Europæiske Fødevaresikkerhedsautoritet decharge for gennemførelsen af autoritetens budget for regnskabsåret 2004;

               2.

               fremsætter sine bemærkninger i den vedføjede beslutning;

               3.

               pålægger sin formand at sende denne afgørelse og beslutningen, der udgør en integrerende del heraf, til den administrerende direktør for Den Europæiske Fødevaresikkerhedsautoritet, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Josep BORRELL FONTELLES

            Formand

         Julian PRIESTLEY

            Generalsekretær

      (1)  EUT C 269 af 28.10.2005, s. 21.

      (2)  EUT C 332 af 28.12.2005, s. 45.

      (3)  EFT L 248 af 16.9.2002, s. 1.

      (4)  EFT L 31 af 1.2.2002, s. 1. Ændret ved forordning (EF) nr. 1642/2003 (EUT L 245 af 29.9.2003, s. 4).

      (5)  EFT L 357 af 31.12.2002, s. 72. Ændret ved forordning (EF, Euratom) nr. 1261/2005 (EUT L 201 af 2.8.2005, s. 3).


title: 2012/676/EU: Rådets afgørelse af 29. oktober 2012 om beskikkelse af et græsk medlem af og en græsk suppleant til Regionsudvalget

text:
               1.11.2012

               DA

               Den Europæiske Unions Tidende

               L 305/26

         RÅDETS AFGØRELSE
   af 29. oktober 2012
   om beskikkelse af et græsk medlem af og en græsk suppleant til Regionsudvalget
   (2012/676/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 305,
   under henvisning til indstilling fra den græske regering, og
   ud fra følgende betragtninger:

               (1)

               Rådet vedtog den 22. december 2009 og den 18. januar 2010 afgørelse 2009/1014/EU (1) og 2010/29/EU (2) om beskikkelse af medlemmerne af og suppleanterne til Regionsudvalget for perioden 26. januar 2010 til 25. januar 2015.

               (2)

               Der er blevet en plads ledig som medlem af Regionsudvalget, efter at Panagiotis PSOMIADIS’ mandat er udløbet. Der bliver en plads ledig som suppleant, efter at Spyridon SPYRIDON er blevet beskikket som medlem af Regionsudvalget —

         VEDTAGET DENNE AFGØRELSE:
   Artikel 1
   Til Regionsudvalget beskikkes for den resterende del af mandatperioden, dvs. indtil den 25. januar 2015:

               a)

               som medlem:

                           —

                           Spyridon SPYRIDON, Περιφερειακός Σύμβουλος Αττικής

                     og

               b)

               som suppleant:

                           —

                           Dimitrios PETROVITS, Περιφερειακός Σύμβουλος Ανατολικής Μακεδονίας-Θράκης.

         Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 29. oktober 2012.

            På Rådets vegne

         E. FLOURENTZOU

            Formand

      (1)  EUT L 348 af 29.12.2009, s. 22.

      (2)  EUT L 12 af 19.1.2010, s. 11.


title: 2005/158/EF: Rådets afgørelse af 17. februar 2005 om beskikkelse af en spansk suppleant til Regionsudvalget

text:
               25.2.2005

               DA

               Den Europæiske Unions Tidende

               L 52/39

      RÅDETS AFGØRELSE

   af 17. februar 2005
   om beskikkelse af en spansk suppleant til Regionsudvalget
   (2005/158/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 263,
   under henvisning til indstillingen fra Spaniens regering, og
   ud fra følgende betragtninger:

               (1)

               Rådet traf den 22. januar 2002 afgørelse 2002/60/EF (1) om beskikkelse af medlemmerne af og suppleanterne til Regionsudvalget.

               (2)

               Der er blevet en plads ledig som suppleant til Regionsudvalget, efter at Pere ESTEVE i ABAD er trådt tilbage, hvilket Rådet blev underrettet om den 19. januar 2005 —

         TRUFFET FØLGENDE AFGØRELSE:
   Eneste artikel
   Anna TERRÓN i CUSÍ, Secretaria General del Patronat Catalá Pro Europa — Delegada del Gobierno de la Generalidad de Cataluña en Bruselas, beskikkes som suppleant til Regionsudvalget som efterfølger for Pere ESTEVE i ABAD for den resterende del af mandatperioden, dvs. indtil den 25. januar 2006.

      Udfærdiget i Bruxelles, den 17. februar 2005.

            På Rådets vegne

         J.-C. JUNCKER

            Formand

      (1)  EFT L 24 af 26.1.2002, s. 38.